เอสเอ็มอีแบงก์ดึงญี่ปุ่นอุ้มลูกค้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เอสเอ็มอีแบงก์ จัดโครงการดึงญี่ปุ่นฟูมฟักเถ้าแก่น้อย
นายพงษ์ภาณุ เศวตรุนทร์ อธิบดีกรมสรรพสามิต ในฐานะประธานคณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า ธนาคารได้ร่วมกับสมาคมส่งเสริมเทคโนโลยีไทยญี่ปุ่น (ส.ส.ท.) จัดทำโครงการพัฒนาผู้ประกอบการวิสาหกิจขนาดกลางและขนาดย่อม หรือโครงการชินดัง เพื่อนำผู้เชี่ยวชาญด้านวินิจฉัยผู้ประกอบการจากประเทศญี่ปุ่น และทีมงานของ ส.ส.ท. มาช่วยพัฒนาเอสเอ็มอีในเบื้องต้นตั้งเป้าหมายพัฒนาผู้ประกอบการ 120 ราย แยกเป็นผู้ประกอบการที่เคยผ่านการปรับโครงสร้างหนี้สำเร็จมาแล้ว ผู้ประกอบการสาขาเกษตรกรรม สาขาบริการและท่องเที่ยว ให้สามารถพัฒนากิจการรองรับการอัดฉีดสินเชื่อเข้าสู่ระบบอย่างมีคุณภาพตามเป้าหมาของธนาคารในปีนี้ 
“โครงการชินดังประสบความสำเร็จมาแล้วจากการพัฒนาผู้ประกอบการรายเล็ก หรือโอท็อปของญี่ปุ่น ให้เป็นรากฐานที่สำคัญของการพัฒนาประเทศได้ เอสเอ็มอีแบงก์จึงนำโครงการนี้มาช่วยเอสเอ็มอีไทยบ้าง เพื่อเอามาช่วยวิเคราะห์โรคและจะได้จัดยารักษาได้ตรงกับโรค เพราะปีนี้เอสเอ็มอีแบงก์เน้นการเติบโตอย่างมีคุณภาพ โดยคาดว่ายอดสินเชื่อคงค้างในปีนี้จะอยู่ที่ระดับ 1 แสนล้านบาท” นายพงษ์ภาณุ กล่าว
ด้านนายโสฬส สาครวิศวะ กรรมการผู้จัดการ เอสเอ็มอีแบงก์ เปิดเผยว่า ในวันที่ 14 ก.พ. นี้ธนาคารเตรียมวงเงิน 1,100 ล้านบาท เพื่อปล่อยกู้ให้แก่ คนขับแท็กซี่ 500 ล้านบาท คนขับวินมอเตอร์ไซด์และแม่ค้าหาบเร่แผงลอยรวมกันอีก 600 ล้านบาท โดยสินเชื่อกรณีแท็กซี่ จะปล่อยกู้ซื้อแท็กซี่ได้สูงสุด 8 แสนบาทต่อราย คิดดอกเบี้ยคงที่ 6.5% ใช้บุคคลค้ำประกัน 
ส่วนกรณีของวินมอเตอร์ให้กู้ซื้อมอเตอร์ไซด์หรือใช้เป็นทุนหมุนเวียนได้สูงสูดไม่เกิน 1 แสนบาทต่อราย ขณะที่แม่ค้าหาบเร่แผงลอยให้กู้เป็นทุนหมุนเวียนได้ตั้งแต่ 5,000 1 แสนบาทต่อราย คิดดอกเบี้ย 12 % มีระยะเวลาผ่อนชำระหนี้นาน 5 ปี ใช้บุคคลค้ำประกัน
" ของเอสเอ็มอีแบงก์ เน้นปล่อยกู้แบบรายคนไม่จำเป็นต้องเป็นกลุ่ม อย่างกู้ซื้อแท็กซี่ 7 แสนบาท ผ่อน 5 ปี ต้องจ่ายหนี้เดือนละ 1.5 หมื่นบาทเฉลี่ยดอกเบี้ยก็จะ
ประมาณ 12 % เท่ากับกรณีกู้ซื้อมอเตอร์ไซด์ 5 หมื่นบาท ผ่อนนาน 5 ปี ต้องจ่ายหนี้เดือนละ 1,100 บาทเท่านั้น " นายโสฬสกล่าว